Перад святой Імшой выстраілася чарга да канфесіяналу, ачысціць свае душы імкнуліся многія прысутныя. Нядзельнае казанне ксёндз пробашч Мікалай Ліпскі прысвяціў тэме пазнання, ведаў у жыцці кожнага чалавека. Святар зазначыў, што "праз пазнанне праслаўляем Пана Бога". Казнадзей падкрэсліў, што сям'я – першая школа, якая з'яўляецца пачаткам і крыніцай нашага пазнання. Ксёндз працытаваў словы святога Яна Паўла ІІ, што “Вера і розум – як два крылы, на якіх дух чалавечы ўзносіцца да сузірання праўды”.